困獸鬥 (電視節目)

《困獸鬥》係香港MakerVille製作嘅綜藝節目，MM730系列之一，由洪嘉豪、楊安妮、米露迪、陳海寧、程人富同梁業主持，2022年4月4號開始逢禮拜一19:30-20:00喺香港電視娛樂ViuTV播。節目主持會困喺錄影廠入面玩鬥智鬥力嘅遊戲。

每集一覽

第1、2季
第1、2季以6個主持玩遊戲為主，只有部份集數會請嘉賓上去玩。

第3季
第3季改為每場遊戲拍3-4集，由一部份主持同幾位嘉賓一齊玩。最後嘅單元全體主持出埠去澳門拍。

第4季
第4季又叫「番外篇」，形式同第3季差唔多，由主持同幾位嘉賓一齊玩。而呢一季程人富同梁業唔再係常規主持。

軼事

播錯預告事件
2022年8月5號《MM730》完結後播出呢個節目嘅預告片，並唔係8月8號第18集嘅內容，而係8月15號第19集嘅內容；而8月12號播出預告片，繼續出錯播咗8月22號第20集嘅內容。

澳門單元較預告嘅集數長
第58集最後嘅部份播出預告片，預告全體主持出埠去澳門拍，入面用到嘅字眼係「倒數五周 困獸鬥澳門畢業祭」，但實際上呢個單元遠多過5集，最後總共播咗8集。

節目調動
2022年7月18號：由於播《金像璀璨一夜》，所以停播一次。
2022年11月21號、11月28號：由於直播世界盃節目《90分鐘狂熱倒數》，所以停播兩次。
2023年4月17號：由於播《金像璀璨一夜》，所以停播一次。

ViuTV：MM730 - 困獸鬥

電視節目變遷 

MM730
2022年ViuTV節目
2023年ViuTV節目